
Kasutusloa andmine (Linda tn 4)

1. ASJAOLUD JA MENETLUSE KÄIK
09.03.2020 ehitisregistri keskkonda laekus läbivaatamiseks Linda tn 4 büroohoones, ehitisregistri kood 118001393, asuvale ümberehitatud liftišahtile kasutusloa taotlus nr 2011371/04550-1. Taotlusele on lisatud ehitusprojekt, projekteerija OÜ AJA Arhitektuuribüroo, töö nr. AJA-1904, ning ehitusdokumentatsioon. 

09.03.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/04550, menetluse nr 207198 ning eelnõu suunatud Päästeametile, Linnamajandusametile ning järelevalve osakonnale kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 12.03.2020  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
18.03.2020  hoone omaniku esindaja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid  hindasid Linda tn 4 büroohoones asuvale ümberehitatud liftišahti nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.

14.04.2020 ehitisregistri elektroonilisse keskkonda kõrvaldatud puudustega kasutusloa taotlus nr   2011371/04550-3 laekus edaspidiseks menetlemiseks. On genereeritud uus kasutusloa eelnõu nr   2012371/04550-3.

14.04.2020 ehitisregistri elektroonilises keskkonnas kõik kaasatud isikud  kooskõlastasid kasutusloa taotluse kasutusloa väljastamiseks.
Järelevalve osakond kooskõlastas tingimisi: 
„Kooskõlastus on antud ainult ümberehitatud liftišahtile. OÜ Inspekta  13.02.2020 väljastas hoonesse paigaldatud liftile sertifikaadi nr L-041-20 ning märgistas lifti C€ 1336, mille kohaselt lift läbis kontrolli ja katsetused ning vastab olulistele ohutusnõuetele ning standardi EVS-EN 81-20 nõuetele.
Liftišahti kasutusloa menetluse käigus selgus, et Linda tn 4 büroohoonel puudub korraline elektripaigalduse audit, milles on kinnitatud, et büroohoone elektripaigaldis vastab nõuetele, on tehniliselt korras ning ettenähtud otstarbel ja viisil kasutamiseks ohutu. 
17.11.2014 a elektripaigaldise korralise tehnilise kontrolli aruande nr 3422014 kohaselt büroohoone siseelektripaigaldisel, kui tervikul, on tuvastatud olulisi puudusi.
Ehitusseadustiku § 54 lg 3 punkti 6 kohaselt kasutusloa kõrvaltingimusena võib eelkõige sätestada auditi tegemise nõude.
Kasutusluba antakse tingimisi: Linda tn 4 kasutusluba kehtib ainult koos kehtiva elektripaigaldise auditiga, mis on antud büroohoonele, kui tervikule.
KÕRVALTINGIMUS: Linda tn 4 hoone omanikule tagada elektripaigaldise auditi olemasolu“

Seega, ehitusseadustiku § 55 kohaselt Linda tn 4 büroohoones asuvale ümberehitatud liftišahtile kasutusloa andmisest kõrvaltingimusega keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
3.1. Väljastada Linda tn 4 büroohoones asuvale ümberehitatud liftišahtile kasutusluba tingimisi: Linda tn 4 kasutusluba kehtib ainult koos kehtiva elektripaigaldise auditiga, mis on antud büroohoonele, kui tervikule.
3.2. KÕRVALTINGIMUS: Kohustada Linda tn 4 büroohoone omanikku tagama hoone elektripaigaldise auditi olemasolu.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

